open-index/open-wikipedia-markdown huggingface dataset:
Օուշենի ութ ընկերուհիները

**«Օուշենի ութ ընկերուհիները»** (), 2018 թվականի ամերիկյան կրիմինալ կատակերգություն, նկարահանված Գարի Ռոսսի կողմից, սցենարի հեղինակը Ռոսի և Օլիվիա Միլչերն են։ Ֆիլմը Սթիվեն Սոդերբերգի  Օուշենի եռագրության սպին֊օֆն է և շարունակությունը։ Ֆիլմում խաղում են այնպիսի դերասաններ, ինչպիսիք են Սանդրա Բուլոքը, Քեյթ Բլանշետը, Էն Հեթուեյը, Մինդի Քալինգը, Սառա Փոլսոնը, Ռիհաննան, Հելենա Բոնեմ Քարթերը և Ակվաֆինան։ Ֆիլմը պատմում է կանանց խմբի մասին, որը գլխավորում է Դեբի Օուշենը՝ Դենի Օուշենի քույրը, ով լավ մշակված հանցագործություն է պլանավորում ամենամյա Մեթ Գալայի ժամանակ, Նյու Յորք քաղաքում։
Ֆիլմի նկարահանման շրջանը սկսել է 2016 թվականի հոկտեմբերին Նյու Յորքում։ Պրեմիերան կայացել է 2018 թվականի հունիսի 5֊ին Ալիս Թուլի համերգասրահում։ Այն թողարկվել է  Warner Bros. Pictures֊ի կողմից 2018 թվականի հունիսի 8֊ին, Օուշենի տասներեք ընկերները ֆիլմի թողարկման 11-ամյակի օրը։ Ֆիլմը համաշխարհային ռեկորդ է սահմանել` հավաքելով 212 միլիոն դոլար։ Ֆիլմը քննադատների կողմից անտարբերության է մատնվում. գնահատվում է լավ ընտրված դերասանական կազմը (հատկապես Սանդրա Բուլոքը, Քեյթ Բլանշետը և Էն Հեթուեյը), բայց քննադատվում է կենցաղային պատմությունների գիծը։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների սիքվել ֆիլմեր
Կատեգորիա:2018 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան բադի մուվի կինոկատակերգություններ
Կատեգորիա:Ամերիկյան դրամա ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան սիքվել ֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Ամերիկյան քրեական կինոկատակերգություններ
Կատեգորիա:Ամերիկյան քրեական ֆիլմեր
Կատեգորիա:Ամերիկյան ֆիլմեր վրեժի մասին
Կատեգորիա:Նյու Յորքում նկարահանված ֆիլմեր
Կատեգորիա:Ֆեմինիստական ֆիլմեր
Կատեգորիա:Ֆիլմեր վրեժի մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում Նյու Ջերսիում
Կատեգորիա:Ֆիլմեր, որոնց գործողությունները տեղի են ունենում 2018 թվականին
Կատեգորիա:Ֆիլմեր, որոնց գործողությունները տեղի են ունենում 2008 թվականին
Լեա Փայփս

**Լեա Մարիա Փայփս**(, ), ամերիկացի դերասանուհի։ Նա առավել հայտնի դարձավ «*Կյանքը վայրի է*» ֆիլմում խաղից հետո։ Խաղացել է նաև «*Վեճ*» և CW-ի  «Առաջնածինները» ֆիլմերում։

## Կյանքն ու կարիերան
Փայփսը ծնվել և մեծացել է Հարավային Կալիֆորնիայում։ Նա սկսեց իր դերասանական կարիերան 2001 թվականին Հրեշտակ հայտնի հերուստասերիալում խաղալով։ Լիան Կանոնավոր կերպով խաղում էր «*Կորցրել է տանը*» հեռուստասերիալում։ նաև հայտնվեց Դիսնեյ հեռուստաալիքի «Փոքրիկ կատարելություն» ֆիլմում, Սամանթա Ջեյքոբսի դերով։ Նա նկարահանել է «Մատնահետքեր» ֆիլմում 2006 թվականին (թողարկվել է 2008 թվականին)։ Նա նաև հայտնվել է հեռուստատեսային շոուներում, ինչպիսիք են *Անցնելով Հորդանանը* և Drake & Josh-ը։ Նա նաև հայտնվեց Clubhouse-ում որպես Ջեսսի։

Նա նկարահանվել է Ֆուտբոլային «Լավագույն վազորդը» ֆիլմում։ Լիան հայտնվեց նաև «Տարրօրինակ աղջիկը» և այլ փոքրիկ բյուջե ունեցող ֆիլմերում։ 2006 թվականին նա նկարահանվեց Fox-ի  Bones հեռուստասերիալում, որպես փոքրիկ Քելլիի դայակ։

2007-2008 թվականներին հեռուստատեսային սեզոնի համար Փայփսը նկարահանվեց «*Կյանքը վայրի է*» դրամայում։ Նա նաև կրկնվող դեր ունեցավ «Տերմինատր։ Ապագայի կռիվը»-ի մեջ, որպես Ջոդի։ Նա խաղում է ABC-ի  Beth շարքի «*Խորության վերջը*» ֆիլմում, որի պրեմիերան դեղի ունեցավ 2010 թվականի հունվարի 21-ին։

Նրա առաջին ամենախոշոր ֆիլմը եղել է «Սխալ գիծ», 2009 թվականին։ Դրա համար նա արժանացել է բուռն ծափահարությունների և դիտվել է որպես ֆիլմի լավագույն մաս։

2010-ին նա խաղում էր «Միրանդա»-ի «Օրենք եւ կարգ»-ի առաջին դրվագում. Լոս Անջելեսում Նա խաղացել է «Ալեքսիս»-ի «Պաշտպաններ»-ի առաին դրվագում (2010 թվականի հեռուստասերիալ)։ 2012 թվականին նա սկսեց նկարահանել Միսսա Բարտոնի և Ռայան Էգգոլդի «Մթության մեջ» իլմում, որպես Մարկ Էդվին Ռոբինսոնի գերբնական զրույցների հերոս։

Լիան Է.Ջ. Բոնիլայի հետ խաղացել է «Երաժշտական աթոռներ» ռոմանտիկ ֆիլմում։ Ֆիլմը մի զույգի մասին է, ովքեր սայլակներով մասնակցում էին պարահանդեսին։ Այն թողարկվել է 2012 թվականի մարտի 23-ին։

2014 թվականի հունվարին, Նա դերասան և երաժիստ Ա․Ջ․ Թրաթին հրավերք է անում։ Նրանք ամուսնանում են 2014 թվականի դեկտեմբերի 6-ին Սանտա Բարբարայում, Կալֆորնիայում։

Փայփսը նկարահանվում է «Առաջնածինները» ֆիլմում, Կամիլ Աքոննելի դերում։

## Ֆիլմագրություն
### Ֆիլմ

### Հեռուստադեսային ֆիլմեր

## Մրցանակներ

## Ծանոթագրություններ

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Նոր հրապարակ (Մոսկվա)

**Նոր հրապարակ** (Նովայա հրապարակ, ), Մոսկվայի Կիտայ քաղաքի կենտրոնական հրապարակներից մեկն է, մայրուղի Լուբյանսկայա և Ստարայա հրապարակի միջև։

## Պատմություն
Կազմավորվել է 16-րդ դարում, Կիտայ քաղաքի պատերից ներս և իրականում եղել է մի փողոց, որն ուներ միայն միակողմանի կառուցապատում։ 1820-ական թվականներին հրապարակը ստացել է «Նովայա» անունը, իսկ դրա շարունակությունը (Իլինսկի դարպասներից մինչև Վարվարսկի դարպասների հրապարակ) հայտնի դարձավ որպես Հին հրապարակ։ 1870-1890-ական թվականներին ժամանակակից Նովայա հրապարակը կոչվեց «Ստարայա», իսկ մյուսը՝ Նովայա։ 20-րդ դարի սկզբին հրապարակներին վերադարձվել էր իրենց սկզբնական անունները, որոնք դեռևս օգտագործվում են։ Քաղաքային շինարարության գրասենյակի գրանցամատյանների համաձայն՝ 1822 թվականին ճարտարապետ Սեմյոն Օբիտաևի ղեկավարությամբ Հովհաննես Ավետարանչի  (Նովայա 12) եկեղեցին ապամոնտաժվել և վերակառուցվել է։

## Նկարագրություն
Նովայա հրապարակ, ըստ էության, միակողմանի երթևեկությամբ Մոսկվայի կենտրոնում լայնածավալ 9-10 երթևեկության գոտով մայրուղի է։ Այն սկզբում Պոլիտեխնիկի անցուղին է, այնուհետև Պոլիտեխնիկական թանգարանի երկայնքով անցնում է մինչև Իլյինսկի դարպասներ և Իլյինսկայա փողոցներ, որոնցով անցնում է դեպի Հին հրապարակ։

## Տրանսպորտ
Հրապարակի սկզբում են գտնվում «Լյուբյանկա» մետրոյի կայարանի ելքերը, իսկ վերջում՝ «Կիտայ-քաղաքի» մետրոյի կայարանը։

## Նշանակալի շենքեր
### Կենտ կողմ
* № 3/4 - Պոլիտեխնիկական թանգարան (կենտրոնական մաս՝ 1875-1877 թթ., ճարտարապետներ՝ Իպպոլիտ Մոնիգետտի, Նիկոլայ Շոխին,  հարավ-արևելյան մաս՝ 1896 թ., ճարտարապետ Ն. Շոխին, հյուսիս-արևմտյան մաս՝ 1903-1907 թթ., ճարտարապետներ՝ Գեորգի Մակաև, Վլադիմիր Վոեյկով, Վասիլի Երամիշանցև)։
### Զույգ կողմ
* № 2/12/1 - Օռլով-Դավիդովի եկամտաբեր տուն խանութներով (1869-1870 թթ., ճարտարապետ՝ Ռոբերտ Գյոդիկե, վերնաշենքը կառուցվել է 1904-1910 թթ., «Ձերժինսկայա» մետրոյի կայարանի վերգետնյա նախասրահ (այժն՝ «Լյուբյանկա») շենքի ներսում կառուցվել է 1935 թ. ըստ ճարտարապետներ Դանիել Ֆրիդմանի և Իոսիֆ Լովեյկոյի), քաղաքը ձևավորող արժեքավոր օբյեկտ
* № 4 - Կալյազինսկու մենաստանի եկամտաբեր տուն (1905 թ., ճարտարապետ՝ Գեորգի Մակաև)
* № 6/5/2 - Մոսկվայի վաճառականների ընկերության առևտրի տուն (1909-1911 թթ., ճարտարապետ՝ Ֆեոդոր Շեխտել).
* № 8 - Լենինի անվան համամիութենական պիոներական կազմակերպության կենտրոնական խորհուրդ (1922-1991 թթ.) - այժմ շենքը զբաղեցնում է «Մանկական կազմակերպությունների ֆեդերացիան»
* № 8-10 - Մոսկվայի վաճառական միության շենքեր (1882 թ., ճարտարապետ՝ Բորիս Ֆրեյդենբերգ)
* № 12 - Հովհաննես Առաքյալի տաճար (1825-1837 թթ., ճարտարապետներ՝ Սեմյոն Օբիտաև և Լ. Կառլոնի)
* № 14/13 - Վաճառականներ Կոզնովների եկամտաբեր տուն (18-րդ դարի վերջ-19-րդ դարի սկիզբ, 1875 թ., ճարտարապետ՝ Գ. Պոնոմարյով, 1899-1900 թթ., ճարտարապետ՝ Օլգերֆ Պիոտրովիչ), քաղաքը ձևավորող արժեքավոր օբյեկտ։

## Պատկերասրահ

Moscow NovayaSquare8-10 I08.jpg|Տներ 8-10
Moscow NovayaSquare14 S63.jpg|Տուն 14
Alexeev Novaya plocshad.jpg|Նովայա հրապարակը 18-րդ դարում


## Ծանոթագրություններ

## Արտաքին հղումներ
* Общемосковский классификатор улиц Москвы ОМК УМ
* Новая площадь: учреждения и организации. 

## Աղբյուրներ
* Имена московских улиц. Топонимический словарь / Агеева Р. А. и др. - М.: ОГИ, 2007.

Կատեգորիա:Մոսկվայի հրապարակներ
Կատեգորիա:Մոսկվայի փողոցներ
Հուշանվեր

[300px|մինի|Հուշանվերների օրինակներ՝ արձանիկներ, [շենքերի նմուշօրինակներ, ձնե գնդեր]]
**Հուշանվեր** ( «հուշ, հիշողություն»), առարկա, որը նախատեսված է որևէ բան հիշելու համար, օրինակ՝ զբոսաշրջիկների ուխտագնացության վայրի, թանգարանի մասին և այլն։

Հուշանվերներն իրենց մեջ կրում են այն վայրի կոլորիտը, որտեղ դրանք արտադրվել են և որտեղից ձեռք են բերվել։ Դա կարող է լինել քաղաքի խորհրդանիշ, պատմական վայրի նկար, մշակույթի օբյեկտ։ Կարող են լինել առարկաներ, որոնց միջոցով հռչակ է ձեռք բերում տեղական արտադրությունը. փափուկ խաղալիք, տուլայական ինքնաեռ և այլն։

Հուշանվերները հաճախ վաճառվում են մասնագիտացված խանութներում և վրաններում։ Լինում են ինչպես ծայրահեղ անորակ, գեղարվեստական ոչ մի արժեք չներկայացնող հուշանվերներ (տարբեր նկարներով ափսեներ, սառնարանների վրա փակցնելու համար նախատեսված մագնիսներ, կախազարդեր), այնպես էլ որակյալ նմուշօրինակներ, մշակութային առարկաներ (նկարներ՝ մշակութային հուշարձանների պատկերներով, գեղջկատիկնիկներ (միմյանց մեջ հագնող փայտե տիկնիկներ՝ գեղջկուհու նկարով),ձեռքի աշխատանքներ)։ Կան հուշանվերների տեսակներ, որոնք չի կարելի պետությունից դուրս տանել։

Վերջին տարիներին Ռուսաստանում ի հայտ է եկել «կորպորատիվ հուշանվեր» կամ «բիզնես հուշանվեր» հասկացությունը, այսինքն՝ նվերներ, որոնք հոբելյանական առիթներին կամ տոն օրերին կազմակերպության ղեկավարության կողմից մատուցվում են կազմակերպության աշխատակիցներին։ Այդպիսի նվերների շարքում մեծ հռչակ են վայելում ապակու ծավալ ունեցող եռաչափ գրաֆիկական պատկերով բյուրեղները։ Ինչպես ծավալային նկար պատրաստելու եղանակը, այնպես էլ հուշանվերային արտադրությունն ստացել են լազերային գրաֆիկա անվանումը։ Ապակու բյուրեղի վրա լազերային ճառագայթով խարագրվում են ծավալուն անվանումներ, ֆիրմաների լոգոներ, եռաչափ պատկերներ, կազմակերպության արտադրությունը խորհրդանշող կամ կազմակերպության շենքի ծավալուն պատկեր։

Հուշանվերների բիզնեսի արտադրությունը հանդիսանում է զբոսաշրջային բիզնեսի բաղադրատարրերից մեկը և տարածված է ողջ աշխարհում։

## Հուշանվեր ափսեներ
Հուշանվեր ափսեներ, որոնք նախատեսված են Մարեժադա տոնի համար, որը յուրաքանչյուր տարի հոկտեմբերին տոնում են Բրազիլիայի Իտաժայի քաղաքում։


File:Marejada suvenire plate maden by Germer porcelane fabric in Brasil Fiesta in Itajai Brasil.jpg|Բրազիլիայի Իտաժայի քաղաքում Մարաժեդա տոնի առթիվ պատրաստված հուշանվեր ափսե
File:Marejada suvenire plate maden by Schmidt fabric in Brasil Fiesta in Itajai Brasil.jpg|Բրազիլիայի Իտաժայի քաղաքում Մարաժեդա տոնի առթիվ պատրաստված հուշանվեր ափսե


## Օմիյագե
Օմիյագե ( նվեր, որը ճապոնական ավանդույթի համաձայն՝ բերում են ճանապարհորդությունից՝ հարազատների, ծանոթների ու կոլեգաների համար)։ Սովորաբար դա ուտելիք է լինում, որը փաթեթավորում են որպես նվեր, և հանդիսանում է տեղական յուրահատկություն։ Օմիյագեով խանութներ կարելի է գտնել զբոսաշրջային յուրաքանչյուր տեղանքում, թերևս հարկ է նշել, որ հաճախ նման խանութներն զբաղեցնում են մի քանի փողոց։

## Տես նաև
* Հուշարձան
* Զբոսաշրջություն

## Ծանոթագրություններ

Կատեգորիա:Հուշանվերներ
Թիթեռն ու վագրը

«**Թիթեռն ու վագրը**», 1978 թվականի խորհրդային կարճամետրաժ մուլտֆիլմ, որը նկարահանել է Վալերի Ուգարովը, վերջին ամենահետաքրքիր սյուժեն, որը նկարահանվել է «Ուրախ Կարուսելի» համար, Ուգարովի կողմից  :

«Ուրախ կարուսել» № 10 մուլտիպլիկացիոն ալմանախի երեք պատմություններից երրորդն է։

## Սյուժե
Հումորային պատմություն այն մասին, թե ինչպես է գծավոր ներքնակը, որի վրա քնում էր վագրը, իրեն վագր պատկերացնելով վախեցնում ամբողջ գազանանոցին՝ սկսելով թիթեռի որսից, իսկ հետո ամբողջ գազանանոցով մյուս կենդանիների հետևից վազելով։

## Նկարահանող խումբ

## Մրցանակներ
1979 թվականին «Թիթեռն ու վագրը» (Ուրախ կարուսել № 10) մուլտֆիլմը ստացել է Վարնայի կինոփառատոնի մրցանակ։

## Ծանոթագրություններ

## Արտաքին հղումներ
* 
* 
* Мультфильм на сайте rutube.ru

Կատեգորիա:«Սոյուզմուլտֆիլմ» ստուդիայի մուլտֆիլմեր
Ջահիթ Սըթքը Թարանջը

**Ջահիթ Սըթքը Թարանջը** () (ի ծնե **Հուսեյին Ջահիթ**, ), քրդական ծագմամբ թուրք բանաստեղծ և գրող։

## Կենսագրություն
Թարանջըն Դիարբեքիրում առավել հայտնի կլանային ընտանիքներից մեկի ներկայացուցիչներից է եղել։ Նրա հայրը՝ Բեքիր Սըթքը Փիրինչիզադեն և հորեղբայրը՝ Ազիզ Ֆեյզի Փիրինչիզադեն մեծ դերակատարություն են ունեցել 1915 թվականի Հայոց ցեղասպանության ժամանակ Դիարբեքիրի հայերի կոտորածների ժամանակ։

Թարանջըն իր միջնակարգ կրթությունը ստացել է Ստամբուլի Սուրբ Հովսեփ ֆրանսիական դպրոցում, այնուհետ սովորել Գալաթասարայի վարժարանում։ Ավագ դպրոցն ավարտելուց հետո՝ Թարանջըն իր կրթությունը շարունակել է Ստամբուլի քաղաքական գիտությունների դպրոցում, որտեղ սովորել է 1931-1935 թվականներին։ Կրթությունն ավարտելուց հետո մեկնել է Փարիզ՝ սովորելու Փարիզի քաղաքական հետազոտությունների ինստիտուտում։ 1940 թվականին՝ Երկրորդ համաշխարհային պատերազմի ժամանակ կրթությունը կիսատ է թողել և վերադարձել Թուրքիա։

1944 թվականից սկսած աշխատել է որպես թարգմանիչ Անադոլու պետական լրատվական գործակալությունում, Թուրքիայի հացահատկի միությունում և երկրի Աշխատանքի նախարարությունում։

1951 թվականին նա ամուսնացել է Ջավիդան Թընազի հետ։ 1954 թվականին, առողջական սուր խնդիրների պատճառով, դարձել է հաշմանդամ։ Իր հիվանդության համար բուժում չգտելով Թուրքիայում՝ նրան տեղափոխել են Ավստրիայի մայրաքաղաք Վիեննա։ Նա մահացել է 1956 թվականի հոկտեմբերի 13-ին Վիեննայի հիվանդանոցներից մեկում։ Նրա մարմինը տեղափոխվել է Թուրքիա և հողին հանձնվել Անկարայի Ջեբեջի Ասրը գերեզմանատանը։

## Երկեր
;Պոեզիա
* *Ömrümde Sükut* (1933)
* *Otuz Beş Yaş* (1946)
* *Düşten Güzel* (1952)
* *Sonrası* (1957)

;Արձակ
* *Ziya'ya Mektuplar* (1957)

## Ծանոթագրություններ

## Արտաքին հղումներ
*Şiirleri - Poems 
* Cahit Sıtkı Tarancı - ''On his life and poetry''

Կատեգորիա:Թուրք գրողներ
Կատեգորիա:Թուրք բանաստեղծներ
Կատեգորիա:20-րդ դարի բանաստեղծներ
Կատեգորիա:20-րդ դարի թուրք պատմվածագիրներ
Կատեգորիա:Գալաթասարայի վարժարանի շրջանավարտներ
Կատեգորիա:Անձինք Դիարբեքիրից
Ստադ դյու Ռե

**Ստադ դյու Ռե** (), ֆուտբոլի մարզադաշտ ֆրանսիական Նիս քաղաքում
Մարզադաշտը շահագործման է հանձնվել 1927 թվականին և այդ ժամանակից սկսած՝ սև ու կարմիր գույներով ներկված մարզական այս կառույցը համարվել է Ֆրանսիայի բարձրագույն խմբի առաջնությունում հանդես եկող «Նիս» ֆուտբոլային թիմի այսպես կոչված՝ «տնային» մարզադաշտը, որտեղ հյուրընկալել է մրցակից թիմերին։ Ֆուտբոլասեր հանդիսականների տրամադրության տակ եղել է 18.696 նստատեղ։ Քաղաքի կենտրոնում գտնվելու հանգամանքը հեշտացնում էր այնտեղ անցկացվող մարզական միջոցառումներին, ֆուտբոլային մրցախաղերին մարզասեր հանդիսականների հաճախելը, սակայն նստատեղերի համեմատաբար քիչ քանակությունը և կառույցի հնությունը տարիների ընթացքում դարձել էին խանգարող հանգամանք. այն այլևս չէր համապատասխանում ժամանակակից միջազգային չափանիշներին։ Այդ պարագան հաշվի առնելով՝ նախատեսվել էր Lingostière թաղամասում կառուցել նոր մարզադաշտ, սակայն 2006 թվականին կոռուպցիոն սկանդալի պատճառով այդ նախագիծը կյանքի չկոչվեց։ Արդեն հնացած համարվող մարզադաշտը 2013 թվականի սեպտեմբերին վերջապես փոխարինվեց նորակառույց Allianz Riviera-ով։
300px|մինի|ձախից|Ստադ դյու Ռե մարզադաշտում 2013 թվականի օգոստոսի 29-ին անցկացված եվրոպական մրցաշարի ֆուտբոլային վերջին հանդիպումը Նիսի և կիպրական Լիմասոլ քաղաքի թիմերի միջև, որն ավարտվեց տանտերերի հաղթանակով, 1:0 հաշվով

## Ծանոթագրություններ

## Արտաքին հղումներ
* Site dédié au stade du Ray par l'OGC Nice 

Կատեգորիա:Մարզադաշտեր Ֆրանսիայում
Կլապովսկայայի դաստակերտ

**Կլապովսկայայի դաստակերտ** (), դաստակերտ Մոսկվայում։ Հասցեն` Գոնչարնայա փողոց, տուն 14-16։ Մշակութային ժառանգության դաշնային նշանակության օբյեկտ է։

## Նկարագրություն
Դաստակերտի համակառույցը բաղկացած է գլխավոր տնից և երկու կողաշենքերից, որոնք միացնում է ձուլածո ճաղերով և երկու դարպասով ցանկապատը։ Գլխավոր շենքը կառուցվել է 1800-ական թվականներին կառուցված երկհարկանի ուղղանկյուն շենքի հիման վրա։ Նույն ժամանակ կառուցվել է նաև հյուսիսային կողաշենքը, որը նման է ոչ հեռու գտնվող Բատաշևի դաստակերտի կողաշենքերին (ըստ այլ տեղեկության` դաստակերտի գլխավոր շենքի հիմքում XVII դարի մեկհարկանի ապարանք է)։ Մեր օրերը հասած ամպիր ոճի նկարագիրը դաստակերտը ստացել է 1812 թվականի հրդեհից հետո` 1816-1823 թվականներին, վաճառական Ի. Ս. Ռախմանովի պատվերով տեղի ունեցած վերակառուցման ժամանակ։ Աշխատանքների ընթացքում կառուցվել է հարավային կողաշենքը, գլխավոր բակը և փողոցը բաժանել է կոպտատաշ շարվածքով հիմքի վրա ամրացված ձուլածո ցանկապատը։ Մուտքի դարպասը շրջանակված է եղել կոթողային մույթերով, իսկ գլխավոր տունը ստացել է վեցսյունանի հոնիական սյունաշարք և լայն ու բաց սանդուղք։ Արդյունքում, չնայած համեստ չափերին, համակառույցը ձեռք է բերել կոթողային տեսք։ Պատերի զանգվածեղությունն ընդգծում է նրբագեղ ծեփվածքը։ Դարպասի սյունամուտքի և մույթի ծոփորի դեկորը նմանը չունի, գլխավոր տան կենտրոնի պատուհանները զարդարում են նախշերով կամարակները։

## Պատմություն
1830-ական թվականներին դաստակերտը ձեռք է բերել վաճառական Պ. Մոլոշնիկովը, նրա օրոք գլխավոր տան ճակտոնին փորագրվել է սեփականատիրոջ անվան և ազգանվան «Պ» և «Մ» սկզբնատառերով հյուսված միացագիր։ Դաստակերտի վերջին սեփականատերը մինչև 1917 թվականի հեղափոխությունը եղել է Մ. Պ. Կլապովսկայան։ Խորհրդային իշխանության հաստատումից հետո դաստակերտի շենքերում տեղակայվել է «Գիտական աթեիզմի տունը», վերակառուցումից հետո` «Հոգևոր ժառանգության կենտրոնը»։

Ներկայումս դաստակերտում գործում է ««Սաֆինատ» լոգիստիկ ներդրումային խումբ» ընկերությունը, որի միջոցներով կատարվել է գլխավոր տան ամբողջական գիտական վերակառուցումը։ Աշխատանքների ընթացքում վերականգնվել են սկզբնական հատակագծումը, գեղատեսիլ և ծեփածո առաստաղազարդերը, առաստաղի որմնանկարները, հավաքովի մանրահատակը։ Ըստ պահպանված նկարների` վերականգնվել են կահույքն ու ներսույթի մանրամասները։

## Պատկերասրահ

File:Moscow Goncharnaya 16 2015 2.JPG|Գլխավոր տան ճակտոնը
File:Moscow Goncharnaya 16 2015 3.JPG|Գլխավոր տան դեկորի տարրերը
File:Moscow Goncharnaya 16 2015 4.JPG|Աջ մասնաշենքը


## Ծանոթագրություններ

## Գրականություն
* Москва: Энциклопедия&nbsp;/ Глав. ред. С. О. Шмидт; Сост.: М. И. Андреев, В. М. Карев.&nbsp;— М.&nbsp;: Большая российская энциклопедия, 1997.&nbsp;— 976&nbsp;с.&nbsp;— 100&nbsp;000 экз.&nbsp;— ISBN 5-85270-277-3.

Կատեգորիա:Մոսկվայի շենքեր և կառույցներ
Սուրբ Գեորգի հոսպիտալ

**Սուրբ Գեորգի հոսպիտալ** (), հիվանդանոց Քյոնիգսբերգում, որը գոյություն է ունեցել 1329-1945 թվականներին։ Տարբեր ժամանակներում եղել է բորոտանոց, տարեցների վանական համալիր, խնամակալության մարմինների գործառույթներով հիվանդանոց։ Հոսպիտալի նախկին շենքում է տեղակայված Կալինինգրադի ծովային ձկնարդյունաբերական քոլեջը (Մորեխոդնայա փողոց, Կալինինգրադ)։

## Նկարագրություն
Սուրբ Գեորգի հոսպիտալը հիմնադրվել է 1329 թվականի սեպտեմբերի 3-ին Տևտոնական օրդենի մեծ մագիստր Վերներ ֆոն Օրզելնի հրամանով որպես բորոտանոց։ Հոսպիտալի առաջին վայրը եղել է Քյոնիգսբերգ քաղաքի ապագա բաղկացուցիչ մասերից մեկը` Ալտշտադի հեռավոր արվարձանը։ Հոսպիտալը պատկանել է Ալտշտադին, սակայն գտնվել է Ֆորշտադի շրջակայքում, որը պատկանում էր Քնայպհոֆին։

1455 թվականի ապրիլի 13-ին ապստամբ քնայպհոֆցիներն այրել են Ֆորշտադը և հոսպիտալը և հուլիսի 14-ին կապիտուլյացիայի ակտով ազատ արձակվել դրա վերականգնումից։

1531 թվականին Ալբրեխտ Գոգենցոլերնի կատարած Ռեֆորմացիայի ընթացքում, քանի որ բորոտների թիվը զգալիորեն կրճատվել էր, բորոտանոցը վերացվեց, և հիվանդանոցը դարձավ տարեցների ապաստարան-վանական համալիր։

Վանական համալիրի շենքերը բազմիցս ավերվել են հրդեհից 1433 թվականին, 1520 թվականին (լեհական զորքերի կողմից), 1550 թվականին (այրվել են Ֆորշտադտի 100 տներ, այդ թվում`հոսպիտալը), 1775 թվականին (վերականգնվել է միայն 1786 թվականին) և 1811 թվականին, հրդեհներից հետո շենքը վերականգնվել է։ Ժամանակի ընթացքում հոսպիտալի նշանակությունը փոխվել է, և այն տարեցների համար վանական համալիրից վերածվել է բժշկական հաստատության և դարձել խնամակալության մարմին։

## Նոր շենք
19-րդ դարի վերջում հոսպիտալը կազմող բազմաթիվ փոքր տներն այլևս չէին համապատասխանում տեխնիկական և բժշկական պահանջներին։ Հետևաբար նախագծվել է նոր շենք քաղաքային շինարար-վարպետ Վորմսի կողմից։ Նախագծում Վորմսը հրաժարվել է կառուցել վանական եկեղեցի, որը վերականգնվել էր յուրաքանչյուր նախորդ հրդեհից հետո։ 1894 թվականին սկսվել է շինարարությունը, 1897 թվականին կայացել է Սուրբ Գեորգի հիվանդանոցի նոր շենքի բացումը։

Հիվանդանոցային շենքը բաղկացած է մի քանի մասնաշենքերից։ Կառուցվել է կարմիր կլինկերային աղյուսից` նեոգոթիկա ոճով։

Անկյունային ճակատամասը դիտարժան է հեռվից իր երկու աշտարակներով, որոնք մինչև 1945 թվականը ունեին վերնաճակատ։  Վերականգնման ընթացքում վերնաճակատն ու տանիքի վերևում գտնվող այս սալահատակը կորել են և պահպանվել են միայն երկու աշտարակները։ Նախկին բարձր տանիքը փոխարինվել է հարթ տանիքով։ Մուտքը զարդարված է գեղեցիկ գոթական պորտալով։

Կալինինգրադի Մորեխոդնայա 3 հասցեում գտնվող շենքերի համալիրն ընդգրկված է «Կալինինգրադ քաղաք» քաղաքային մշակութային ժառանգության օբյեկտների ցանկում։

Ներկայումս հոսպիտալի շենքում և հարակից երկու դպրոցներում տեղակայված է Կալինինգրադի ծովային ձկնարդյունաբերական քոլեջը։

## Պատկերասրահ

Здание Гостпиталя Святого Георга (2).jpg
Здание Гостпиталя Святого Георга (5).jpg
Здание Гостпиталя Святого Георга (6).jpg
Здание Гостпиталя Святого Георга (7).jpg


## Ծանոթագրություններ

## Արտաքին հղումներ
* 
* КМРК-Госпиталь Св.Георга 

Կատեգորիա:Կալինինգրադի ճարտարապետություն
Կատեգորիա:Կալինինգրադի շենքեր և կառույցներ
Կատեգորիա:Կալինինգրադի տեսարժան վայրեր
Կատեգորիա:Ռուսաստանի մշակութային ժառանգություն
Մոսկվայի վաճառականների ընկերության առևտրի տուն

**Մոսկվայի վաճառականների ընկերության առևտրի տուն** (), 1909-1911 թվականներին ճարտարապետ Ֆեոդոր Շեխտելի կողմից ռացիոնալ մոդեռն ոճով կառուցված շենք Մոսկվայում։ Գտնվում է Մալի Չերկասկի նրբանցքի 2 հասցեում։ Դաշնային նշանակության մշակութային ժառանգության օբյեկտ է։

## Պատմություն
Մալի Չերկասկի և Նոր հրապարակի անկյունի ժամանակակից շենքի տեղում 17-րդ դարից եղել է Յարոսլավլի Փրկչի կերպարանափոխման վանական համալիրի բակը կից շինություններով։ 18-րդ դարի երկրորդ կեսին բակը վարձակալած կից շինություններում բացվել է Գոտլիբ Գիլդերբրանդտի Նիկոլսկայա դեղատունը։ 1777 թվականին դեղատան համար նա կառուցել է անկյունային կիսառոտոնդային մի շինություն, որն ավերել է 1812 թվականի հրդեհը, այնուհետև շենքը վերականգնվել է։ Մոսկվայի վաճառականների ընկերությունը 1883 թվականին գնել է այս տունը։

Նոր տունը կառուցել է ճարտարապետ Ֆյոդոր Օսիպովիչ Շեխտելը 1909-1911 թվականներին։ Շենքը գրասենյակային էր և նախատեսված ընկերության անդամներին  վարձակալությամբ հանձնելու համար։ Շենքի տարածքները վարձակալել են «Կնոպի առևտրի տունը», «Ի. Վ. Շչուկին և որդիներ» ընկերակցությունը և այլ ընկերություններ։  Վարձակալների գովազդը տեղադրվում էր պատուհաններից վերև։

1920-1930-ական թվականներին շենքում է տեղակայվել Առողջապահության ժողովրդական կոմիսարիատը։

## Պատկերասրահ

Moscow NovayaSquare6 6195.jpg
2015 Trading house of the Moscow Merchant Society 01.jpg
Moscow NovayaSquare652 I10.jpg


## Ծանոթագրություններ

Կատեգորիա:1911 հիմնադրումներ
Կատեգորիա:Մոսկվայի շենքեր և կառույցներ
Սալյուտ (հյուրանոց, Մոսկվա)

**«Սալյուտ» հյուրանոց** (), չորսաստղանի հյուրանոց Մոսկվայի հարավ-արևմուտքում, որը գտնվում է Տրոպարյովո-Նիկուլինո շրջանի տարածքում։

## Պատմություն
«Սալյուտ» հյուրանոցը կառուցվել է 1977-1980 թվականներին` Համամիութենական արհմիությունների խորհրդի կենտրոնական խորհրդի (ՀԱՄԿԽ) և Զբոսաշրջության և էքսկուրսիաների կենտրոնական խորհրդի (ԶՔԿԽ) պատվերով`  Մոսկովյան օլիմպիադայի օտարերկրյա հյուրերին ընդունելու համար։ 24-հարկանի հյուրանոցային շենքը նախագծվել և կառուցվել է միջազգային պահանջներին համապատասխան։ Նման հարկայնություն ունեցող հյուրանոցային շենքն առաջին անգամ կառուցվել է խոշորպանելային կոնստրուկցիաներով։

Հյուրանոցի շենքը կառուցված է օլիմպիական ճարտարապետության ոգով և 1980-ական թվականների սոցռեալիզմի խորհրդանիշներից է։

Շենքի ճարտարապետությունն ու դիզայնը կատարվել է ճարտարապետներ Ա. Բ. Սամսոնովի, Ա. Բ. Բերգելսոնի, Ա. Պ. Զոբնինի նախագծով։

Պաշտոնապես հյուրանոցը բացվել է 1980 թվականի մարտի 6-ին։ Օլիմպիական խաղերի ավարտից հետո «Սալյուտ» հյուրանոցը պատկանել է և օգտագործվել է Մոսկվայի «Ինտուրբյուրո» կազմակերպության կողմից` օտարերկրյա զբոսաշրջիկներին տեղակայելու համար։ 1985 թվականին «Սալյուտ» հյուրանոցն ընդունել է Երիտասարդության և ուսանողների XII համաշխարհային փառատոնի պատվիրակներին։ 2015 թվականի դեկտեմբերին «Սալյուտ» հյուրանոցին շնորհվել է «4 աստղ» կարգավիճակ։

## Վերակառուցում
2003 թվականին վերանորոգվել և վերակահավորվել է հյուրանոցի համարների զգալի մասը, 2014-ից 2016 թվականն ընկած ժամանակահատվածում հյուրանոցի վերակառուցումը շարունակվել է։

## Ծանոթագրություններ

Կատեգորիա:1980 հիմնադրումներ
Կատեգորիա:Մոսկվայի շենքեր և կառույցներ
Ֆեներբահչե (կանանց բասկետբոլային ակումբ)

thumb|260px
**«Ֆեներբահչե»** (), կանանց թուրքական բասկետբոլային ակումբ, որը գործում է Ստամբուլում։ Հիմնադրվել է 1954 թվականին։ Ակումբը 11 անգամ դարձել է Թուրքիայի չեմպիոն, թուրքական ակումբների շրջանում ունի լավագույն ցուցանիշը՝ ՖԻԲԱ-ի Եվրոլիգայի մրցաշարում։ Ակումբը 2012-2013 թվականների մրցաշարում զբաղեցրել է երկրորդ հորիզոնականը։

## Պատմություն
1954 թվականին Ստամբուլի «Ֆեներբահչե» սպորտային ակումբի կազմում ձևավորվել է կանանց բասկետբոլային ակումբ, որը մինչև 1969 թվականը հանդես էր գալիս Ստամբուլի կանանց բասկետբոլային լիգայույմ։ Մոռացության 10 տարիներից հետո՝ ակումբը 1978 թվականին նորից հայտ է ներկայացրել՝ հանդես գալու ակումբում։ Ակումբը Թուրքիայում իր առաջին հաջողությունը գրանցել է 1998/99 թվականներին՝ դառնալով առաջնության չեմպիոն։

21-րդ դարում Ստամբուլի ակումբը դարձել է կանանց թուրքական բասկետբոլի թոփ ակումբների մեկը։ Ակումբը 10 անգամ դարձել է Կանանց բասկետբոլի Թուրքիայի առաջնության չեմպիոն, ընդորում 2006 թվականից մինչև 2014 թվականը ութ անգամ անընդմեջ դարձել է երկրի առաջնության չեմպիոն։

Եվրոպական առաջնությունները թուրքական ակումբի վիճակագրությունը գնալով աճում է։ Երկու մրցաշրջան անընդմեջ դուրս է եկել ՖԻԲԱ-ի Եվրալիգայի չորսի կիսաեզրափակիչ և եթե 2004 թվականին բասկետբոլիստները զբաղեցրել էին 4-րդ հորիզոնական, ապա 2005 թվականին նրանք հանդես են եկել եզրափակչում, որի ժամանակ 45։53 հաշվով պարտվել են դաշտի տերերին՝ իտալական «Ֆարդ Նապոլի» ակումբին։ 2005/06 մրցաշրջանից մինչև 2010/11 մրցաշրջանը «Ֆեներբահչեն» մշտապես հանդես է եկել Եվրալիգայի չորսի կիսաեզրափակչում՝ հիմնականում պարտվելով ռուսական «ՈՒԳՄԿ» և «Սպարտա էնդ Կ» բասկետբոլային ակումբներին։ Սակայն արդեն 2011/12 մրցաշրջանի ժամանակ ակումբը վստահորեն հասել է Եվրալիգայի ութի առաջնությունը, որտեղ երրորդ տեղի համար պայքարում զիջել է Եկատերինբուրգի «ՈՒԳՄԿ» ակումբին։ Մեկ տարի անց՝ 2012/12 մրցաշրջանի ժամանակ ճակատագիրը դարձյալ կապել է այս երկու ակումբներին, սակայն արդեն Եվրալիգայի եզրափակիչ հանդիպման ժամանակ թուրքական ակումբը դարձյալ պարտվել է։ Մինչև «Ֆեներբահչեն» թուրքական ոչ մի ակումբ չի կարողացել այդքան բարձր հորիզոնական զբաղեցնել՝ կանանց բասկետբոլի եվրոպական առաջնությունում։

## Նվաճումներ
* ՖԻԲԱ-ի Եվրոլիգայի արծաթե մրցանակակիր՝ 2012/13, 2013/14, 2016/17 մրցաշրջաններ,
* ՖԻԲԱ-ի Եվրալիգայի ֆինալիստ՝ 2004/05 մրցաշրջան,
* Կանանց բասկետբոլի Թուրքիայի չեմպիոն՝ 1999, 2002, 2004, 2006, 2007, 2008, 2009, 2010, 2011, 2012, 2013, 2016
* Կանանց բասկետբոլի Թուրքիայի արծաթե մրցանակակիր՝ 1991, 1992, 1995, 1996, 2000, 2001, 2005, 2014
* Կանանց բասկետբոլի Թուրքիայի գավաթի դափնեկիր՝ 2000, 2001, 2004, 2005, 2006, 2007, 2008, 2009, 2015, 2016

## Հայտնի բասկետբոլիստներ
*  Քեթի Սմիթ
*  Դայանա Տաուրազի
*  Նիկոլ Պաուել
*  Քվանիտրա Հոլինգսֆորդ
*  Քելի Միլլեր
*  Թամի Սաթոն Բրաուն
*  Փենի Թեյլոր
*  Հանա Գորակովա
*  Էմիլի Գոմիս
*  Իզաբել Յակուբու Դեուի
*  Էլինա Բաբկինա
*  Անետե Յակոբսոնե Ժոգոտա
*  Զանե Տամանե
*  Ելենա Բարանովա
*  Օքսանա Զակալյուժնայա
*  Շազիե Իվեգին Քարսլը

## Տես նաև
* Ֆեներբահչե (տղամարդկանց բասկետբոլային ակումբ)

## Ծանոթագրություններ

Կատեգորիա:Թուրքական բասկետբոլային ակումբներ
Զելյինի - Բեզսոնովայի քաղաքային դաստակերտ

**Ն. Ե. Զելյինի - Վ. Ա. Բեզսոնովայի քաղաքային դաստակերտ** (), գտնվում է Մոսկվայում, Գոնչարնայա փողոցի և Գոնչարնի 1-ին նրբանցքի խաչմերուկում։ Հասցեն՝ Գոնչարնայա փողոց, թիվ 35/5, շինություն 1 (մետրոյի «Տագանսկայա» կայարան)։ Վերակառուցվել է ճարտարապետ Վլադիմիր Ադամովիչի նախագծով։ Ունի մշակութային ժառանգության դաշնային նշանակության օբյեկտի կարգավիճակ (գրանցման համար՝ 7737981000)։

## Նկարագրություն
Դաստակերտն ամպիր ոճով կառուցվել է 1830-ական թվականներին, XIX դարի 2-րդ կեսին վերակառուցվել է։ Հնարավոր է, որ գոյություն ունեցող շենքը եղել է դաստակերտի կողաշենք, իսկ գլխավոր շենքը չի պահպանվել։ Ճակտոնի ծեփվածքներում առկա են թռչուններ, ռազմական խորհրդանշաններ և քնար (կամ տավիղ)։ Արծիվների գլուխներով քնարներ կան նաև ծեփածո ծոփորի վրա, որը ձգվում է շենքի անմիջապես տանիքի տակ։ Ծեփվածքի եզրերին թաքնվել են փոքր գիշատիչներ։

Տան պատին փակցված է հուշատախտակ։

Հավանական է, որ տան հետնամասում եղել են ծառայությունները։ 1920-ական թվականներին ախոռները վերափոխվել են շինարարների համար բնակարանների։

Դաստակերտի ամպիրային ցանկապատը, որը զարդարված է կամարիկաշարով, մասամբ քանդվել է՝ 2016 թվականի ապրիլին կեսերին ընկնելով հարևանությամբ փորված փոսը։

## Սեփականատերեր
Տան սեփականատերերից մեկը եղել է վաճառական Ն. Ե. Զելյինը, որը 1841 թվականին եղել է Դմիտրովսկոյե կալվածքի Դեմետրիոս Սալոնիկցի եկեղեցու երեցփոխ։ Հաջորդ տիրուհին՝ Վարվառա Անդրեևնա Բեզսոնովան, տունը ժառանգել է XIX դարի վերջին։ Հեղափոխությունից հետո այն ազգայնացվել է։

Այժմ 1025 մ² ընդհանուր մակերեսով շենքը զբաղեցնում է «Գոնչարնայա» բիզնես-կենտրոնը։

## Ծանոթագրություններ

Կատեգորիա:Մոսկվայի շենքեր և կառույցներ
Մարսելի օպերա

**Մարսելի օպերա** (ֆր՝. *L’Opéra de Marseille* կամ *Opéra Municipal*), մշակութային նշանավոր օջախ ֆրանսիական Մարսել քաղաքում։

## Պատմություն
Ֆրանսիական քաղաքներից երկրորդը (Բորդոյից հետո) Մարսելն է ունեցել օպերա, որի շենքը 1685 թվականին վեր է խոյացել թենիսի խաղահրապարակի տեղում։ Սակայն իրական օպերային թատրոնը՝ Grand-Théâtre-ը կամ Salle Bauveau-ն, կառուցվել է 1787 թվականին։ Ֆրանսիական մեծ հեղափոխությանը հաջորդած «մեծ առատության» ժամանակաշրջանում այն դարձել է մի վայր, որտեղ ներկայացվել են օպերային նշանակալի բեմադրություններ, ներառյալ Վերդիի «Ռիգոլետոն» ու «Տրավիատան» (1860 թ.) և 1866 թվականին այստեղ բեմականացված «Լուչիա դի Լամերմուր»-ն ու «Սևիլյան սափրիչ»-ը, որոնցում գլխավոր դերերի կատարմամբ հանդես է եկել նշանավոր սոպրանո Ադելինա Պատտին։

Օպերային մեծահամբավ մի շարք այլ ստեղծագործությունների ֆրանսիական պրեմիերաներ ևս կայացել են այդ թատրոնում, ինչպես, օրինակ, Վերդիի «Աիդա»-ի (1877 թ.), Պուչինիի «Աղջիկը Արևմուտքից»-ի (1912 թ.)՝ Ֆրանսիայում առաջին անգամ իրականացված բեմադրությունները։ Հիշարժան է հատկապես Ամբրուազ Թոմասի «Համլետ»-ի 1890 թվականին տեղի ունեցած պատմական առաջնախաղը, որտեղ Օֆելյայի դերի փայլուն կատարումով հանդես է եկել հռչակավոր Նելլի Մելբան։ 
300px|մինի|ձախից|Օպերայի թատրոնի շենքը 1813 թվականին
Օպերային թատրոնի շենքի էլեկտրականացումից մի քանի տարի անց՝ 1919 թվականի նոյեմբերին այնտեղ խոշոր հրդեհ է բռնկվել, որի հետևանքով տասնութերորդ դարի այդ շինությունը մեծապես վնասվել է. մնացել են միայն շենքի քարե կմախքն ու արտաքին սյունաշարը։ Այդ աղետից որոշ ժամանակ անց օպերային թատրոնի շենքը հիմնովին վերակառուցվել է, նորացվել՝ ստանալով Opéra Municipal de Marseille-ի ներկայիս տեսքը։ Նորացված շենքի բացումը տեղի է ունեցել 1924 թվականի դեկտեմբերի 4-ին։

Դասական ոճի մեծ դահլիճն ունի 1800 նստատեղ, բեմը շրջանակված է ականավոր քանդակագործ Անտուան Բուրդելի քանդակներով զարդարված ծոփորով (ֆրիզով)։ Շենքի նախագիծը պատրաստած երեք ճարտարապետները՝ Էբրարը, Քասըլը և Ռայմոնդը, պահպանել են նախկին կառույցի քարե սյունաշարը, ինչպես նաև՝ հրդեհի ճիրաններից փրկված ինքնատիպ տոմսարկղը, որն իր տեղն է գտել նախասրահում։ Դրա վերնամասով երկու սանդղաշարեր հանդիսականներին հասցնում են նրբագեղ գլխավոր ճեմասրահը։ Ճանաչված մասնագետները շենքն իր ճարտարապետությամբ բնութագրում են որպես Art Deco ոճով կառուցված մի տաճար, որը միանգամայն հոգեհարազատ է Փարիզի Շանզ Էլիզե թատրոնին;

Ժամանակակից շատ ու շատ անվանի երգիչներ են Ֆրանսիայում իրենց առաջնելույթով հանդես եկել Մարսելի օպերայում երգելով։ Նրանց թվում են Ալֆրեդո Կրաուսը, Դոմինգո Պլասիդոն, Ռենատա Սկոտտոն... Երաժշտարվեստի այս օջախը հաճախող հանդիսականները խիստ քննադատաբար տրամադրված հանդիսատեսների համբավ են վայելում; Դա վերաբերվում է հատկապես դահլիճի վերջում ամենաբարձր տեղերն զբաղեցնողներին։

Օպերային այս թատրոնի նշանավոր դիրիժորներից է եղել հունգարացի մեծահամբավ երաժիշտ Յանոշ Ֆյուրստը, որն այստեղ աշխատել, ստեղծագործել ու վարպետության դասեր է տվել շուրջ մեկ տասնամյակ։

Համաշխարհային երկրորդ պատերազմից հետո Մարսելի օպերայի ամենանշանակալի, ամենահիշարժան բեմականացումներից են Էռնեստ Ռեյերի «Սիգուրդ»-ի բեմադրությունները 1963 և 1995 թվականներին։

## Ծանոթագրություններ

## Արտաքին հղումներ
*Opera company website

Կատեգորիա:Ֆրանսիայի օպերային թատրոններ
Ժոլտովսկու տուն Լենինի պողոտայում

**Ժոլտովսկու տուն Լենինի պողոտայում** (), բնակելի տուն Մոսկվայում, որը գտնվում է Լենինի պողոտա, 11 հասցեով։ Կառուցվել է 1940-1949 թվականներին, ճարտարապետներ՝ Ի. Վ. Ժոլտովսկի, Գ. Ա. Զախարով, Զ. Չեռնիշով։

## Պատմություն
Շենքը սկսել է կառուցվել 1940 թվականին՝ Ալեքսեյ Շչուսևի նախագծած բնակելի համալիրի շարունակության տեղում, որի հարավային մասն արդեն կառուցված էր (տուն № 13)։ Այն իրենից ներկայացնում է ըստ էության տուփ, որը զարդարված է վերածննդի ոճով։ Տունը պսակում է քիվը, որը միաժամանակ ծանր տպավորություն չի թողնում և, միևնույն ժամանակ, լավ ավարտում է մեծ ճակատը։ Ճակատը զարդարում են դեկորատիվ ներդիրները։ Ստորին մասն արտաքնապես ավելի ծանր է և մուգ, քան վերինը։ 8-հարկանի շենքը շատ լայն է՝ 19 մետր։ Տանը կա 196 բնակարան. նրանցից յուրաքանչյուրը բավական մեծ է, իսկ տարբեր մանրամասները (դռների, պատուհանների շրջանակները, դռների բռնակները, փականները, երեսկալները և պատի քիվերը) ձևավորված են դասական ոճով։

1950 թվականին այս շենքը ստեղծելու համար ճարտարապետներին շնորհվել է Ստալինյան մրցանակ։ Այստեղ ապրել են խորհրդային տնտեսագետ Եվգենի Վարգան (պատին կա հուշատախտակ), երկրաբան, ԽՍՀՄ ԳԱ ակադեմիկոս Նիկոլայ Շատսկին։

## Ծանոթագրություններ

## Գրականություն
* 

Կատեգորիա:1949 հիմնադրումներ
Կատեգորիա:Մոսկվայի շենքեր և կառույցներ
Շահանե Մեժլումյան

**Շահանե Մեժլումյան** () հաղորդավարուհի, լրագրող, «Հայլուր»  («Առաջին» լրատվական, «Օրակարգ») ծրագրի մեկնաբան։

## Կենսագրություն
Շահանե Մեժլումյանը ծնվել է 1979 թվականի հոկտեմբերի 7-ին, Գորիս քաղաքում։ 1997 թվականին ավարտել է Գորիսի Սերո Խանզադյանի անվան թիվ 6 միջնակարգ դպրոցը։ Ուսանողական տարիներին թղթակցել է հանրապետական մամուլին, ինչպես նաև տպագրել քաղաքական, սոցիալ-տնտեսական և մշակութային նյութեր։  2000-2002 թվականներին թղթակցել է՝ Ռադիո իմպուլս  FM-106.5 ռադիոկայանին՝ պատրաստել ռադիոռեպորտաժներ, Զարկերակե լրատվական ծրագրի, Ուսանողական միջօրեկանե լրատվական-ժամանցային ծրագրի համար, որտեղ ծավալել է հաղորդավարի գործունեություն։ Նույն թվականին ավարտել է Սուսաննա Ալեքսանյանի ղեկավարած հեռուստառադիոհաղորդավարների դպրոցը՝ ձեռք  բերել հաղորդավարի մասնագիտություն։ 2003 թվականին ավարտել է Երևանի պետական համալսարանի ժուռնալիստիկայի ֆակուլտետը՝ ստանալով մագիստրոսի աստիճան։ 2003-2018 թվականներին  աշխատել է Հայաստանի հանրային հեռուստաընկերությունում, եղել է  լրատվական ծառայության մեկնաբան։

## Ընտանիք
Ամուսնացած է՝ ունի երեք դուստր՝ Լիլին, Նենսին և Լյուսին։ Ամուսինը՝ Արթուր Շեգունցը աշխատում է առողջապահության համակարգում, որպես ֆինանսիստ։

## Ծանոթագրություններ

## Աղբյուրներ
*ՇԱՀԱՆԵ ՄԵԺԼՈՒՄՅԱՆ 
*Մեր մեջ ասած - Շահանե Մեժլումյան
*TV ալիք 2014 թվական, հունվարի 13-19

Կատեգորիա:Գորիս քաղաքում ծնվածներ
Կատեգորիա:1979 ծնունդներ
Կատեգորիա:Հոկտեմբերի 7 ծնունդներ
Կատեգորիա:Հայ հաղորդավարներ
Կատեգորիա:Հայ լրագրողներ
Տատյանա Սազոնովա

**Տատյանա Պանտելեյմոնովնա Սազոնովա** (, ), մուլտֆիլմերի խորհրդային նկարիչ-բեմադրող, նկարիչ-մուլտիպլիկատոր, մանկական գրքերի նկարիչ-պատկերազարդող, մոնտաժոր։

## Կենսագրություն
Տատյանա Սազոնովան ծնվել է 1926 թվականին Մոսկվայում։ 1951 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը (ՎԳԻԿ)։ 1952-1960 թվականներին աշխատել է որպես նկարիչ-բեմադրողի ասիստենտ, 1961-1986 թվականներին՝ «Սոյուզմուլտֆիլմ» կինոստուդիայի նկարիչ-բեմադրող։ Աշխատել է ռեժիսորներ Լեոնիդ Ամալրիկի (Նադեժդա Պրիվալովայի հետ միասին) և Յուրի Պրիտկովի մուլտիպլիկացիոն ֆիլմերում։ Պատկերազարդել է մանկական գրքեր։

Մահացել է 2011 թվականի նոյեմբերի 11-ին Մոսկվայում։
## Ֆիլմագրություն
### Նկարիչ-բեմադրիչ
* 1958 – «Կատվի տունը»
* 1959 – «Երեք փայտահատ»
* 1960 – «Չխմող ճնճղուկը։ Հեքիաթ մեծահասակների համար»
* 1960 – «Տարբեր անիվներ»
* 1961 – «Ընտանեկան ժամանակագրություն»
* 1962 – «Երկու հեքիաթ»
* 1963 – «Տատիկի այծը։ Հեքիաթ մեծահասակների համար»
* 1964 – «Մատնաչափիկը»
* 1966 – «Գետաձիու մասին, որը վախենում էր պատվաստումներից»
* 1967 – «Հեքիաթներ մեծերի և փոքրերի համար»
* 1967 – «Սիմուլյանտ նապաստանը»
* 1968 – «Ուզում եմ պոզահարել»
* 1969 – «Աղջիկը և փիղը»
* 1971 – «Ալո, լսում եմ»
* 1972 – «Կոլյան, Օլյան ու Արքիմեդը»
* 1973 – «Անտեսանելի գլխարկ»
* 1974 – «Կոսկա նապաստակը և աղբյուրը»
* 1975 – «Այն ու Վայը»
* 1976 – Հեքիաթ ալարկոտության մասին
* 1977 – «Այը և Վայը գնում են արշավ»
* 1977 – «Խոզուկը» («Пятачок»)
* 1978 – «Наш друг Пишичитай (Թողարկում 1)»
* 1979 – «Наш друг Пишичитай (Թողարկում 2)»
* 1980 – «Наш друг Пишичитай (Թողարկում 3)»
* 1981 – Так сойдёт!
* 1982 – «Ճիշտ միջոց»
* 1982 – «Իմ ընկեր անձրևանոցը»
* 1984 – «Ֆոմայի և Երյոմայի մասին»

### Նկարիչ-մուլտիպլիկատոր
* 1961 թ. - «Ճպուռն ու մրջյունը»
* 1964 թ. - «Չթե փողոց»

## Ցուցահանդես
«Սոյուզմուլտֆիլմ» կինոստուդիայի 75-ամյակի ցուցադրություն։ Ս. Մ. Էյզենշտեյնի անվան կինոարվեստի գրադարանը ներկայացնում է  էսքիզներ, տիկնիկներ, մակետներ, լուսանկարներ, «СОЮЗ-МУЛЬТ-ШЕДЕВРЫ» պաստառներ։ Ներկայացված են նկարիչներ Անատոլի Սազանովի, Սերգեյ Ալիմովի, Լեոնիդ Շվարցմանի, Անատոլի Պետրովի, Լեոնիդ Նոսիրևի, Տատյանա Սազոնովա և այլք։

## Գրականություն
* Сергей Капков. Энциклопедия отечественной мультипликации. — М.: Алгоритм, 2006. — 816 с. — 3000 экз. — ISBN 5-9265-0319-4. Стр. 567.
## Ծանոթագրություններ

## Արտաքին հղումներ
* Сазонова Татьяна Пантелеймоновна
* Татьяна Пантелеймоновна Сазонова р. 1926

Կատեգորիա:Խորհրդային մուլտիպլիկատորներ
Կատեգորիա:Խորհրդային պատկերազարդողներ
Կատեգորիա:ՎԳԻԿ-ի շրջանավարտներ
Կատեգորիա:20-րդ դարի մուլտիպլիկատորներ
Merry & Happy (ալբոմ)

**Merry & Happy**, հարավկորեական Twice խմբի առաջին ստուդիական ալբոմի վերահրատարակությունը, որ թողարկվել է 2017 թվականի դեկտեմբերի 11-ին  JYP Entertainment լեյբլի կողմից *Genie Music*-ի աջակցությամբ։ Ներառում է 15 երգ, իսկ գլխավոր սինգլը «Heart Shaker» երգն է։

## Նախապատրաստում և թողարկում
2017 թվականի նոյեմբերի վերջին հայտնի է դարձել, որ Twiсe խումբը թողարկում է իր առաջին լիամետրաժ Twicetagram ստուդիական ալբոմի վերահրատարակությունը *Merry & Happy* անվանումով։ Ալբոմը թողարկվել է դեկտեմբերի 11-ին,  կորեական ժամանակով ժամը 18:00-ին։

## Սինգլներ
### Սինգլներ
«Heart Shaker» երգը դարձել է վերահրատարակության գլխավոր սինգլ։ Երգի հեղինակը Galactika պրոդյուսերների թիմն է, համահեղինակը՝ Դեյվիդ Էմբերը, որը նախկինում աշխատել էր Կիմ Հյո Յոնգի և Շոն Ալեքսանդրի «Mystery» սինգլի վրա, որը նույնպես եղել է «Lion Heart»-ի կոմպոզիտորներից մեկը։ Տեքստի բառերը նկարագրում են սիրահարված աղջկա զգացմունքները, որը ուզում է խոստովանել այդ մարդուն։ Տեսահոլովակը թողարկվել է դեկտեմբերի 11-ին՝ ալբոմի թողարկման օրը։ Այն առանձնանում է խմբի նախկին կորեական թողարկումներից, քանի որ ոգեշնչված է ռետրո մթնոլորտով։ 2018 թվականի հունվարի 22-ին տեսահոլովակը հավաքել է 100 միլիոն դիտում, որը դարձել է լավագույն արդյունքներից մեկը Twice-ի կարիերայում։

### Կենդանի կատարումներ
Քամբեք-սթեյջը տեղի է ունեցել դեկտեմբերի 15-ին Music Bank-ում։ Դեկտեմբերի 16-ին տեղի ունեցան ելույթները Music Core-ում։ Դեկտեմբերի 17-ին Twice խումբը ելույթ ունեցավ Inkigayo-ում։

## Երգացանկ

## Հիթ-շքերթներ
### Շաբաթական հիթ-շքերթներ

### Տարեկան հիթ-շքերթներ

## Պարգևներ և մրցանակներ
### Երաժշտական շոու

## Թողարկման պատմություն

## Ծանոթագրություններ

Կատեգորիա:2017 ալբոմներ
Կատեգորիա:Ալբոմներ այբբենական կարգով
Կատեգորիա:Կորեերեն ալբոմներ
Գետաձին (մուլտֆիլմ)

«**Գետաձին**», 1975 թվականին նկարահանված կարճամետրաժ մուլտֆիլմ, ռեժիսորը Էդուարդ Նազարովն է։ Մուլտֆիլմը նկարահանվել է ըստ Էմմա Մոշկովսկայայի հեքիաթի։

«Ուրախ կարուսել» № 7 մուլտիպլիկացիոն ալմանախի երկու պատմություններից երկրորդն է։

## Սյուժե
Միայնակ գետաձին ձանձրանում է մենակությունից և փորձում է ընկեր գտնել։ Նա հանդիպում է մրջուններին, մեղուներին, նապաստակներին, ճուտիկներին, սակայն նրան չի հաջողվում ընկերանալ նրանց հետ։ Վերջնական արդյունքում նա հանդիպում է մեկ այլ միայնակ գետաձիու, և նրանք միասին սկսում են վազել և խաղալ։

## Նկարահանող խումբ

## Գրաքննություն
Անմեղ մուլտֆիլմը ենթարկվել է խիստ գրաքննության։ Խմբագիրները գետաձիու` ընկեր փնտրելու մեջ նկատում են նրա` կոլեկտիվիզմից հրաժարվելու ցանկությունը, քանի որ նա արհամարհում էր մրջյուններին, մեղուներին, նապաստակներին և ճուտիկներին։ Տեքստը պետք է կարդար Իգոր Կվաշան, սակայն նրա ձայնը խմբագիրներին շատ էրոտիկ է թվում, և նրան փոխարինում է Լև Լյուբեցկին։

## Հետաքրքիր փաստեր
* Էդուարդ Նազարովի միակ մուլտֆիլմն է, որը թողարկվել է փոխադրման տեխնիկայով։
* «Սոյուզմուլտֆիլմ» ստուդիայում գետաձիուն անվանել են «կատաղած կարտոֆիլ»։

## Ծանոթագրություններ

## Արտաքին հղումներ
* 
* 

Կատեգորիա:1975 մուլտֆիլմեր
Կատեգորիա:Էդուարդ Նազարովի մուլտֆիլմեր
Կատեգորիա:Խորհրդային մուլտֆիլմեր
Լյուդովիկոս II Կակազ

**Լյուդովիկոս II Կակազ** (, , ), 886 թվականից՝ Աքվիտանիայի թագավոր, 877 թվականից՝ Արևմտաֆրանկական թագավորության, Լոթարինգիայի և Պրովանսի թագավոր Կարոլինգների արքայատոհմից։

Կառլոս II Ճաղատի և Իրմենտրուդա Օրլեանսկայայի որդին։

## Կենսագրություն
մինի|ձախից|Մեդալիոն Լյուդովիկոս II Կակազի դիմապատկերով։
մինի|ձախից|Լյուդովիկոս II Կակազ
Լյուդովիկոսն իր հոր կենդանության օրոք երբեք չի ըմբոստացել վերջինիս իշխանության դեմ։ 865-866 թվականներին նա եղել է Նեյստրիայի թագավորը, իսկ 866 թվականին իրեն վերցրել Աքվիտանիան։ Սակայն արքան չբավարարվեց այդ երկրամասով, քանզի այն փաստացի կառավարում էր Պրովանսի կոմսը։

877 թվականի դեկտեմբերի 8-ին մահացավ նրա հայրը, իսկ Լյուդովիկոսը, որը Կառլոս Ճաղատի չորս տղաներից միակ ողջն էր, թագադրվեց Կոմպյենում։ Շուտով Լյուդովիկոսը Տրուայում շատ ջերմ ընդունում է Հռոմի պապին, որտեղ կաթոլիկ աշխարհի առաջնորդը եկեղեցական ժողովում դատապարտեց Բերնար Գոտսկոյի վրդովմունքը, որից հետո 878 թվականի սեպտեմբերի 7-ին Իոան VIII-ը թագադրեց Լյուդովիկոսին։

Սակայն Լյուդովիկոս Կակազը երկար ժամանակ դատապարտված էր տաժանակիր հիվանդության։ Նրա որդին՝ Լյուդովիկոս III-ը, արդեն մի քանի ամիս գահապահների Բոզոնի և Գուգո Աբատի օգնությամբ փոխարինում էր հորը։ 879 թվականի ապրիլի 10-ին Լյուդովիկոս Կակազը մահացավ կյանքի 33 տարեկանում՝ կառավարելով ընդամենը երկու տարի։

Նա թաղվեց Աախենի Սուրբ Մարիամ եկեղեցում։ Լյուդովիկոս Կակազը եղել է Կարոլինգների արքայատոհմի առաջին արքան, որը չի թաղվել Սեն Դենի աբբայությունում։

## Ընտանիք
#### Կանայք և երեխաներ
* Առաջին կին։ (862 թվականից) (բաժանվել է), **[[Անսգարդա Բուրգունսկայա]]** (826—880), կոմս Արուդինա Բուրունդսկիի աղջիկը
** **[[Լյուդովիկոս III (Ֆրանսիայի թագավոր)|Լյուդովիկոս III]]** (863—882), Ֆրանսիայի թագավոր 879 թվականից
** **[[Կարլոման II (Ֆրանսիայի թագավոր)|Կարլոման II]]** (866—884), Ֆրանսիայի թագավոր 879 թվականից
** **Հիլդեգարդա**
** **Գիզելա**
* Երկրորդ կին։ (875 թվականի փետրվարից) **Ադելաիդա Պարիժսկայա** (հոկ. 850/853 — նոյեմբերի 10 901), դուքս Ադալարդի աղջիկը
** **[[Իրմենտրուդա (Լյուդովիկոս II-ի աղջիկ )|Իրմենտրուդա]]** (875/878 — հոկ. 892)
** **[[Կառլոս III Հասարակ]]** (879—929), Ֆրանսիայի թագավոր 893 — 922 թվականներին

## Ծանոթագրություններ

## Գրականություն
* Ведастинские анналы
* Тейс Л.: Наследие Каролингов
* Эрлихман В.В.: Правители мира

Կատեգորիա:Կաթոլիկ միապետներ
Կատեգորիա:Ֆրանսիայի թագավորներ
Նովրուզ Մամեդով

**Նովրուզ Մամեդով** (, ), հասարակական-քաղաքական գործիչ, քաղաքագետ, դիվանագետ և թարգմանիչ, 2018 թվականի ապրիլի 21-ից սկսած Ադրբեջանի Հանրապետության 9-րդ վարչապետը։

## Կենսագրություն
Նովրուզ Մամեդովը ծնվել է 1947 թվականի մարտի 15-ին Բաբեկի շրջանի Շիխմահմուդ գյուղում։ Նովրուզ Մամեդովը 1964 թվականին ավարտել է միջնակարգ դպրոցը և ընդունվել է Ադրբեջանի մանկավարժական օտար լեզուների ինստիտուտի «Եվրոպական լեզուների» ֆակուլտետի ֆրանսիական բաժին։ 1970 թվականին ավարտել է նույն ֆակուլտետը` գերազանցության դիպլոմով։ Նովրուզ Մամեդովը աշխատել է 1967-1968 թվականներին Ալժիրում, 1971-1973 թվականներին՝ Գվինեայում, իսկ 1978-1981 թվականներին կրկին Ալժիրում որպես թարգմանիչ և գլխավոր թարգմանիչ։ 1991 թվականին ստացել է «Բանասիրական գիտությունների  թեկնածուի» գիտական աստիճան։

Նա գիտի ադրբեջաներեն, ֆրանսերեն, ռուսերեն, անգլերեն և թուրքերեն։ Ամուսնացած է, ունի 3  երեխա և թոռներ։

## Աշխատանքային գործունեություն
* 1992–1993 թթ. աշխատել է Ադրբեջանի մանկավարժական օտար լեզուների ինստիտուտում։
* 1993-1997 թթ. աշխատել է ֆրանսերեն լեզվի ֆակուլտետի դեկան։
* 1997 թվականի ապրիլի 12-ին Նա նշանակվել է Ադրբեջանի Հանրապետության նախկին Նախագահ Հեյդար Ալիևի կողմից `Ադրբեջանի Հանրապետության Նախագահի վարչակազմի արտաքին հարաբերությունների բաժնի պետ։
* 1995-1997 թվականներին եղել է  Հեյդար Ալիևը ֆրանսերեն թարգմանիչ։
* 2005 թվականի սեպտեմբերից հանդիսանում է ՅՈՒՆԵՍԿՕ-ի Ադրբեջանի ազգային հանձնաժողովի անդամ։
* 2017 թվականի հունիսի 1-ից մինչև 2018 թվականի ապրիլի 21-ը եղել է Ադրբեջանի նախագահի արտաքին  քաղաքականության օգնական։
* 2018 թվականի ապրիլի 21-ից Ադրբեջանի Հանրապետության վարչապետն է։

## Պարգևներ
* 1998 թ.- Ֆրանսիայի նախագահ Ժակ Շիրակի կողմից Ֆրանսիայի պատվավոր մրցանակը «Legion d’Honneur»
* 2007 թ.- Ադրբեջանի Հանրապետության նախագահ Իլհամ Ալիևի կողմից «Փառքի» պատվանշան
* 2009 թ.- Լեհաստանի Պատվո լեգեոն պատվանշան
* 2017 թ.- Ադրբեջանի Հանրապետության Նախագահ Իլհամ Ալիևի կողմից «Պատվո» պատվանշան;

## Ծանոթագրություններ

Կատեգորիա:Ադրբեջանի վարչապետներ
Կատեգորիա:Ադրբեջանցի հասարակական գործիչներ
Կատեգորիա:Ադրբեջանի քաղաքական գործիչներ
Կատեգորիա:Ադրբեջանցի դիվանագետներ
Կատեգորիա:Ադրբեջանցի քաղաքագետներ
Կատեգորիա:Ադրբեջանցի թարգմանիչներ
Կատեգորիա:Բանասիրական գիտությունների դոկտորներ
Ռադիոալիք (հեռուստասերիալ)

**Ռադիոալիք**(), ամերիկյան հեռուստասերիալ։ Ստեղծվել է Ջերեմի Կարվերի կողմից և ցուցադրվել է The CW հեռուստաալիքով 2016թ.-ի հոկտեմբերի 5-ից մինչև 2017թ.-ի հունվարի 25-ը:Իրադարձությունները զարգանում  են դետեկտիվ Ռեյմի Սալիվանի շուրջ, ով հասկանում է, որ կարող է խոսել իր հանգուցյալ հոր հետ սիրողական ռադիոյի միջոցով։ Եվ նրա օգնությամբ փորձում է բռնել սերիական մարդասպանի։

2017թ.-ի մայիսի8-ին առաջին եթրաշրջանից հետո հեռուստասերիալը պաշտոնապես փակվեց։

## Արտադրությունը
Հեռուստասերիալը նկարահանվել է 2000թ.-ի արտադրության համանուն ֆիլմի մոտիվներով։ Սկզբում ծրագիրը մշակվում է NBC հեռուստաալիքի կողմից  2015-2016թթ.-ի եթերաշրջանի համար, սակայն այդպես էլ լույս չի տեսնում։ 2015թ.-ի օգոստոսին սերիալի սցենարը անցավ The CW հեռուստաալիքին։ 2016թ.-ի հունվարին հեռուստաալիքը պաշտոնապես պատվիրեց պիլոտային սերիան 2016-2017թթ.-ի երերաշրջանի համար։ Բրեդ Անդերսոնը դարձավ պիլոտային սերիայի ռեժիսորը։

Դետեկտիվի գլխավոր դերը կատարում է Փեյտոն Լիստը, մինչդեռ 2000թ.-ի ֆիլմում դետեկտիվը տղամարդ էր (դերը կատարում էր Ջեյմս Կևիզելը)։ Հանգուցյալ հոր դերը ստացավ Ռայլի Սմիթը:Իսկ դետեկտիվի մոր դերը ստանձնեց դերասանուհի Դևին Կելլին, ով Լիստի հասակակիցն է։

2016թ.-ի մայիսի 12-ին հեռուստաալիքը հաստատեց պիլոտը և սկիզբ դրվեց առաջին եթերաշրջանին։

## Դերերում

## Էպիզոդների ցանկը

## Ծանոթագրություններ

Կատեգորիա:2010-ականների ամերիկյան դրամա հեռուստասերիալներ
Կատեգորիա:2010-ականների ամերիկյան հեռուստասերիալներ
Կատեգորիա:2016 հեռուստասերիալներ
Կատեգորիա:CW-ի բնօրինակ ծրագրեր
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան ֆենտեզի հեռուստասերիալներ
Կատեգորիա:Անգլերեն հեռուստասերիալներ
Ալեքսիս Ռեն

**Ալեքսիս Ռենե Ոեն**  (, ), ամերիկացի մոդել և ինտերնետային աստղ։ Նրա նկարը 2017 թ.-ի օգոստոսին զետեղվել է Maxim's ամսագրի շապիկին, 2018-ի մայիսին՝ Maxim's Mexico շապիկին։ Նա Ինստագրամ ծրագրում ունի մոտ 12.2 միլիոն հետևորդ և մոտ 1․5 միլիոն հետևորդ Թվիթթեր սոցիալական ցանցում։

## Կենսագրական տվյալներ
Ռենը մեծացել է Սանտա Մոնիկայում, ունի 5 եղբայր։ Սովորել է տնային դպրոցում։

## Կարիերա
Ռենը նկարահանվել է Final Fantasy XV: A New Empire բջջային հավելվածի գովազդային հոլովակում, բացել է Ren Active կոչվող սպորտային հագուստի գործակալությունը։
Ռենը 2018 թ.-ին լուսանկարվել է Sports Illustrated Swimsuit Issue ամերիկյան ամսագրի համար։

## Անձնական կյանք
Նրա մայրը մահացել է 2013 թվականին՝ կրծքագեղձի քաղցկեղից։

## Տես նաև
*[Ալեքսիս Ռենի գովազդային տեսահոլովակը [ՅուԹյուբ]ում]
*[ 10 րոպե մարզում Ալեքսիս Ռենի հետ [ՅուԹյուբ]ում]

## Ծանոթագրություններ

Կատեգորիա:Ամերիկացի ինտերնետային աստղեր
Կատեգորիա:Ամերիկացի մոդելներ
Կատեգորիա:Ամերիկացիներ իռլանդական սերմամբ
Կատեգորիա:Ամերիկացի գործարարներ
Կատեգորիա:21-րդ դարի ամերիկացի կանայք
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Երկնային օվկիանոս

**«Երկնային օվկիանոս»** (նաև **«երկնքի օվկիանոս »**; , ) — դրամա,  ռեժիսոր Սյուե Սյաոլ, () գլխավոր դերում՝ Ջետ Լի։
Ֆիլմի անոնսը  եթեր է հեռարձակվել 2010 թվականի գարնանը, սակայն փաստացի ներկայացումը եղել է 2010 թվականի հունիսի 24-ին։

## Սյուժե
Համաձայն Հիվանդությունների վերահսկման ամերիկյան կենտրոնների, յուրաքանչյուր 110 մարդկանցից մեկը ծնվում է աուտիզմի ախտորոշմամբ։ Այսինքն, Չինաստանում աուտիզմով տառապող ավելի քան 4 միլիոն մարդ է ապրում։ Դաֆուnն () նրանցից մեկն է. ցրված է, կրկնում է ուրիշների խոսքերը, լողում է զարմանալի հեշտությամբ, իր տանը պահպանում  է բացարձակ կարգ ու կանոն, և,  հավանաբար, չի գիտակցում, որ իր մայրը մահացել է մի քանի տարի առաջ։  Սամ Վոնգը (Jet Li) աշխատում է ակվարիումում և  հոգ է տանում իր 21-ամյա որդու մասին։ Ի շնորհիվ մեծահոգի հարևանների և նրանց օգնությամբ այդ երկուսը միասին  ապրում են երջանիկ։ Բոլոր դեպքերում հայրը գիտակցում էր, որ վերջ ի վերջո լքելու է այս աշխարհը,  և թողնելու է տղային  միայնակ, և գուցե,  անսպսասելիորեն ավելի շուտ։ Այս ֆիլմը  ներբող է մի հոր մասին, ով ցանկանում է իր տղայի համար գտնել հուսալի բնակավայր, քանի դեռ ուշ չէ։ Այս  ընթացքում տղան հասնում է անկախության  այնպիսի աստիճանի,  որն բավարար էր երկուսին էլ՝ առաջ շարժվելու համար։

## Երգեր
* «Հրաժեշտ» (說了再見) — Ջեյ Չոու
* «Երկնային օվկիանոս» (海洋天堂) — Գույ Լունմեյ

## Հետաքրքիր փաստեր
* Ջետ Լին գումար չի վաստակել այս ֆիլմի նկարահանումներից։
*Սա առաջին ֆիլմն է, որտեղ Ջետ Լին չի ներկայացրել արևելյան մարտարվեստը։

## Ծանոթագրություններ

Կատեգորիա:2010 դրամա ֆիլմեր
Կատեգորիա:2010 ֆիլմեր
Կատեգորիա:Մանդարին լեզվով ֆիլմեր
Կատեգորիա:Ֆիլմեր հաշմանդամության մասին
Երեք փայտահատ

**Երեք փայտահատ** (), մուլտիպլիկացիոն ֆիլմ` նկարահանված 1959 թվականին, ըստ «Ցողունիկը, Պղպջակը և Տրեխը» հեքիաթի։ Սա ռեժիսոր Լեոնիդ Ամալրիկի նկարահանած լավագույն մուլտֆիլմներից մեկն է։

## Սյուժե
Հեքիաթը պատմում է երեք ընկերների` Ցողունիկի, Պղպջակի և Տրեխի, ինչպես նաև` անտառում նրանց ունեցած անհավանական պատմությունների մասին։

## Հեղինակներ

## Գրականություն
*

* *С. Бялковская, А. Сазонов* «Три дровосека», стр. 273.

## Ծանոթագրություններ

## Արտաքին հղումներ
* 
* Три дровосека смотреть онлайн на сайте Мультфильмы
* 
* Мультфильмы смотреть онлайн на сайте ВидеоБум

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Լեոնիդ Ամալրիկի մուլտֆիլմեր
Կատեգորիա:Խորհրդային մուլտֆիլմեր